stanford-oval/wikipedia huggingface dataset:
Burton upon Trent

| Burton upon Trent |
| --- | --- |
 Burton upon Trentin tori.
 fiBurton upon Trent 
 52°48′07″N, 1°38′13″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Staffordshire
Hallintopiiri:  East Staffordshire
Maantiede
Kokonaispinta-ala:  20,5 km²
Väestö
Väkiluku (2011):  72 299
Väestötiheys:  3 527 as./km²
 www.eaststaffsbc.gov.uk 
Burton upon Trent (usein Burton) on noin 72 000 asukkaan kaupunki Staffordshiren kreivikunnassa läntisessä Keski-Englannissa. Se sijaitsee Trentjoen ja Trentin–Merseyn kanavan varsilla, East Staffordshiren boroughissa. Kaupunki tunnetaan perinteikkäästä panimoteollisuudestaan, minkä lisäksi siellä on valimoita ja muuta teollisuutta. Myös Isossa-Britanniassa suosittu Marmite-levite on keksitty alun perin Burtonissa.
Legenda kertoo, että irlantilainen abbedissa Modwen toi kristinuskon seudulle 600-luvulla. Vuonna 1002 saksilainen ylimys Wulfric Spot perusti nykyisen kaupungin paikalle Burton Abbeyn benediktiiniluostarin, josta on säilynyt nykypäiviin vain portinvartijan tupa, pätkä muuria ja yksi oviaukko. Luostarin ympäristöön syntyi asutusta, ja vuonna 1200 munkit saivat Juhana Maattomalta oikeuden järjestää kylässä viikoittaiset markkinat ja isomman tapahtuman kerran vuodessa. Englannin luostarilaitoksen lakkauttamisen (1536–1541) jälkeen luostarin maat päätyivät William Pagetille. Pagetin suvun asema säilyi merkittävänä kaupungissa 1900-luvulle asti, ja heidän kunniakseen on nimetty useita katuja, kouluja ja virastoja.
Burtonin pohjavesi suodattuu kipsin läpi, minkä ansiosta se soveltuu erinomaisesti oluenpanoon. Panimotoiminnan historia kaupungissa ulottuu jo Burton Abbeyn munkkeihin, mutta 1700-luvulle asti oluen myynti rajoittui vain lähitienoisiin. Trentjoen purjehduskelpoisuuden parannustyöt (1712) ja Trentin–Merseyn kanavan avaaminen (1777) laajensivat markkinoita ja houkuttelivat kaupunkiin panimo- ja tekstiiliteollisuutta. Rautatien saavuttua kaupunkiin vuonna 1839 kaupankäynti vilkastui entisestään, ja Burtonista tuli Ison-Britannian johtava panimokaupunki.
Aiheesta muualla

Kuvia tai muita tiedostoja aiheesta Burton upon Trent Wikimedia Commonsissa
Kultasirppisammal

| Kultasirppisammal> Tieteellinen luokittelu |
| --- | --- |
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Palmikkosammalet Hypnales
Heimo::  Campyliaceae
Suku::  Kultasirppisammalet Loeskypnum
Laji::  badium
Kaksiosainen nimi
 Loeskypnum badium  (Hartm.) H.K.G.Paul 
Synonyymit
 Drepanocladus badius 
Katso myös
   Kultasirppisammal Wikispeciesissä  
Infobox OKNimi-testi OK: 
Kultasirppisammal (Loeskypnum badium) on palmikkosammalten lahkoon kuuluva elinvoimainen sammal. Sirppisammalten luokittelusta eri sukuihin ja heimoihin on ollut monenlaisia käsityksiä.
Ulkonäkö

Kultasirppisammal on kullan- tai kuparinruskea, keskikokoinen ja vähähaarainen. Sen lehdet ovat kuperia ja teräväkärkisiä. Niissä on hento keskisuoni, joka ulottuu hieman lehden puoliväliä pidemmälle. Sillä on harvoin itiöpesäkkeitä.
Levinneisyys

Kultasirppisammal kasvaa pohjoisen pallonpuoliskon viileillä alueilla ja vuoristoissa. Se esiintyy koko Suomessa Etelä-Savoa ja Laatokan-Karjalaa lukuun ottamatta. Pohjois-Suomessa se on yleinen, mutta Etelä-Suomessa harvinainen.
Elinympäristö

Kultasirppisammal kasvaa keski- ja runsasravinteisilla soilla.
Belizen kenraalikuvernööri

| Belizen kenraalikuvernööri |
| --- | --- |
 Governor-General of Belize
 Kenraalikuvernöörin lippu
 Nykyinen kenraalikuvernööri Tzalam
 Nykyinen Froyla Tzalam 27. toukokuuta 2021 lähtien
Nimittäjä:  Belizen hallitsija maan pääministerin esityksestä
Kauden pituus:  hänen majesteettinsa tahdosta
Perustettu:  1981
Ensimmäinen:  Elmira Minita Gordon
Palkka:  75 000 BZ$ vuodessa
Kotisivut:  https://govgen.gov.bz/
Belizen kenraalikuvernööri (engl. Governor-General of Belize) on Belizen monarkin (nykyään Charles III) maassa toimiva edustaja.
Ensimmäisenä kenraalikuvernöörinä toimi Elmira Minita Gordon, joka toimi virassa 1981–1993. Nykyisenä kenraalikuvernöörinä toimii Froyla Tzalam, joka aloitti virassaan vuonna 2021. Hän on myös ensimmäinen mayataustainen nainen virassa.
Nimitys ja valtaoikeudet

Kenraalikuvernöörin nimittää virkaansa Belizen monarkki maan pääministerin esityksestä. Nimitettävän henkilön tulee olla Belizen kansalainen. Kenralikuvernöörin virkakauden pituudeksi on Belizen perustuslain mukaan virallisesti määritelty ”hänen majesteettinsa tahdosta”, eli käytännössä toistaiseksi.
Kenraalikuvernöörin valtaoikeuksiin kuuluvat muun muassa seuraavat:
nimittää pääministerin, ministerit, opposition johtajan sekä korkea-arvoiset virkamiehet
vahvistaa lait
hyväksyy virkamiesten elköitymisilmoitukset
armahtaa rikollisia ja muuntaa tuomioita
toimii Belizen asevoimien ylipäällikkönä
edistää läsnäolollaan korkeaa moraalia ja kurinalaisuutta
Palkkio ja etuudet

Vuodesta 2021 lähtien kenraalikuvernöörin vuosipalkka on 75 000 Belizen dollaria.
Luettelo Belizen kenraalikuvernööreistä

| Numero | Kuva | Nimi | Virassa | Hallitsija |
| --- | --- | --- | --- | --- |
| 1 |  | Elmira Minita Gordon | 21. syyskuuta 1981 – 17. marraskuuta 1993 | Elisabet II |
| 2 |  | Colville Young | 17. marraskuuta 1993 – 30. huhtikuuta 2021 | Elisabet II |
| vt. |  | Stuart Leslie | 30. huhtikuuta 2021 – 27. toukokuuta 2021 | Elisabet II |
| 3 |  | Froyla Tzalam | 27. toukokuuta 2021– | Elisabet II |
| 3 |  | Froyla Tzalam | 27. toukokuuta 2021– | Charles III |
Lähde:
Aiheesta muualla

Kuvia tai muita tiedostoja aiheesta Belizen kenraalikuvernööri Wikimedia Commonsissa
Aino Kallio (radiokuuluttaja)

Aino Lyydia Kallio eli Moskovan Tiltu (s. 1903 Hämeenlinna) oli suomalaissyntyinen neuvostoliittolainen radiokuuluttaja, joka levitti talvi- ja jatkosodassa sotapropagandaa suomalaisille sotilaille. Hänestä tuli Suomessa kyseenalainen kuuluisuus.
Elämä

Kirjassaan Suomi Neuvostoliiton radiossa (1942) toimittaja Yrjö Kilpeläinen kuvasi Aino Kalliota. Kilpeläisen tietojen mukaan Kallio osallistui 1920-luvulla Suomen Kommunistisen Puolueen maanalaiseen toimintaan Viipurissa ja Hyvinkäällä. Viipurissa Kallio oli yhteistoiminnassa Saimi Virtasen eli myöhemmän ”Petroskoin Tiltun” kanssa. Vuonna 1929 Kallio pidätettiin ja tuomittiin maanpetoksellisesta toiminnasta yhden vuoden ja kolmen kuukauden vankeuteen. Kallio vapautui tammikuussa 1931 ja siirtyi Neuvostoliittoon vuoden 1932 alussa. Moskovassa Kallio suoritti Lenin-koulun kurssin vuosina 1932–1933.
Suvussa kulkeneiden tietojen mukaan Aino Kallio solmi avioliiton Lenin-koulussa opettajana toimineen tamperelaislähtöisen Lauri Gustafssonin kanssa ja sai kaksi tytärtä, jotka valmistuivat aikuistuttuaan lääkäreiksi. Aino Kallion serkku Meeri Kallio avioitui taidemaalari Yrjö Saarisen kanssa. Hänen toinen serkkunsa oli Hyvinkäällä vaikuttanut lehtimies ja kirjailija T. W. Paavonkallio.
Eräiden tietojen mukaan Aino Kallio kävi vaivihkaa Suomessa yhden kerran sotien jälkeen.
”Tiltu”

Pirjo Hämäläisen ja Simo Juntusen mukaan ”Tiltu” oli yhteinen vähättelevä kutsumanimi Neuvostoliitosta sota-aikana kuultujen suomenkielisten propagandalähetysten naisäänille. ”Moskovan Tiltun” ja ”Petroskoin Tiltun” lisäksi radioaalloilla esiintyi myös ”Leningradin Tiltu” eli Inkeri Lehtinen. Nimitys juontaa juurensa Pietarin radan rakentamisen aikaan 1870-luvulla Iitissä eläneestä, radan rakentajille seuraa pitäneestä naisesta. ”Iitin Tiltusta” kertovan kansanlaulun levytti Hiski Salomaa Yhdysvalloissa 1920-luvun lopulla huomattavasti alkuperäisestä siistityin sanoin.
Venäläisiä rintamasotilaita uhkailtiin vakavilla rangaistuksilla suomalaisten propagandaradioiden kuuntelemisesta. Suomalaiset saivat kuitenkin kuunnella venäläisiä propagandaradioita, joista Moskovan Tiltu on ehkä kuuluisin. Suomalaiset usein pilailivat Tiltun kustannuksella, koska propaganda oli useasti hyvinkin ilmiselvää.
Kirjallisuutta

Virtanen, Raili: Tiltun tarina : eräs suomalainen elämänkohtalo.  Helsinki:  Kirjayhtymä, 1996.  ISBN 951-26-4061-9
Aiheesta muualla

”Moskovan Tiltu” puhuu Yle Elävä arkisto
”Moskovan Tiltun” ääninäyte Histdoc.fi
Broc

| Broc |
| --- | --- |
 Broc sijaitsee kumpuilevassa Mittellandissa.
 lippu:  vaakuna

 Broc
 Koordinaatit: 46°36′12″N, 7°5′56″E 
Valtio:   Sveitsi
Kantoni:  Fribourg
Alue (District):  Gruyère
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  10,04 km²
Korkeus:  679–1 829 m
Väkiluku (2015):  2 506
 – Väestötiheys:  250 as./km²
 
 www.broc.ch 
Infobox OKVirheellinen NIMI-arvo: 
Broc on kunta Keski-Sveitsissä, Fribourgin kantonissa. Vuoden 2015 lopussa kunnassa oli 2 506 vakinaista asukasta.
Sijainti

Broc sijaitsee viitisen kilometriä Bullen kaupungista kaakkoon. Maantieteellisesti kunta sijaitsee Gruyèrenjärveen laskevien Sarine- ja Jognejokien välissä sekä kaakon suuntaan Alppeja kohti nousevien vuorten rinteillä kumpuilevassa Mittellandissa.
Nähtävyydet

Brocissa sijaitsee Nestlén suklaatehdas ja Maison Cailler -suklaamuseo, jossa käy vuosittain lähes 400 000 vierailijaa.
Liikenneyhteydet

Moottoritie A12 ohittaa Broc’n luoteispuolelta. Kylään on Transports publics fribourgeois (TPF) -yhtiön rautatieyhteys Bullesta.
Aiheesta muualla

Rolle, Marianne: Broc (Sveitsin historiallisen tietosanakirjan web-sivut) Historisches Lexikon der Schweiz (HLS).  26.8.2004. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Broc Wikimedia Commonsissa
| n k Fribourgin kantonin hallintoalueet ja kunnat |
| --- | --- |
Hallintoalue (ransk. district, saks. Bezirk) ja kunnat (133 kpl, 1.1.2020–)
 Broye: Belmont-Broye •  Châtillon •  Chery • Cheyres-Châbles • Cugy • Delley-Portalban • Estavayer • Fétigny • Gletterens • Les Montets •  Lully • Ménières • Montagny • Nuvilly • Prévondavaux • Saint-Aubin • Sévaz • Surpierre • Vallon
 Glâne: Auboranges • Billens-Hennens •  Chapelle • Châtonnaye • Ecublens • Grangettes • Le Châtelard • Massonnens • Mézières • Montet • Romont • Rue • Siviriez • Torny • Ursy • Villaz • Villorsonnens • Vuisternens-devant-Romont
 Gruyère: Bas-Intyamon • Botterens  • Broc •  Bulle • Châtel-sur-Montsalvens • Corbières • Crésuz • Echarlens • Grandvillard • Gruyères •  Hauteville • Haut-Intyamon • Jaun • Roche • Le Pâquier • Marsens • Morlon • Pont-en-Ogoz • Pont-la-Ville • Riaz • Sâles • Sorens • Val-de-Charmey • Vaulruz • Vuadens
 Sarine: Arconciel • Autigny • Avry • Belfaux • Chénens • Corminboeuf • Cottens • Ependes • Ferpicloz • Fribourg • Gibloux • Givisiez • Granges-Paccot • Grolley • Hauterive • La Brillaz • La Sonnaz • Le Mouret • Marly • Matran • Neyruz • Pierrafortscha • Ponthaux • Prez • Senèdes • Treyvaux • Villars-sur-Glâne • Villarsel-sur-Marly
 See: Charmey • Courtepin • Cressier • Fräschels • Gempenach • Greng • Gurmels • Gurwolf • Kerzers • Kleinbösingen • Meyriez • Misery-Courtion • Mont-Vully • Murten • Muntelier • Ried bei Kerzers • Ulmiz
 Sense: Alterswil • Bösingen • Brünisried • Düdingen • Giffers • Heitenried • Plaffeien • Plasselb • Rechthalten • Schmitten • St. Antoni • St. Silvester • St. Ursen • Tafers • Tentlingen • Ueberstorf • Wünnewil-Flamatt
 Veveyse: Attalens • Bossonnens • Châtel-Saint-Denis • Granges • La Verrerie • Le Flon • Remaufens •  Saint-Martin • Semsales
Rubén Blades

| Rubén Blades Bellido de Luna |
| --- | --- |
 Rubén Blades San Diegon Comic-Conissa 2015.
Henkilötiedot
Syntynyt: 16. heinäkuuta 1948 (ikä 76) Panamá, Panama
Ammatti:  laulaja, säveltäjä, näyttelijä, poliitikko, juristi
Muusikko
Laulukielet:  espanja, englanti
Aktiivisena:  1963
Tyylilajit:  salsa
Levy-yhtiöt:  Fania
Aiheesta muualla
www.rubenblades.com
  [ Muokkaa Wikidatassa ] [ ohje ]  
Rubén Blades esiintymässä vuonna 2012.
Rubén Blades Bellido de Luna (s. 16. heinäkuuta 1948 Panamá, Panama) on panamalainen Grammy-palkittu salsamuusikko, säveltäjä, juristi, Emmy-palkittu näyttelijä ja poliitikko. Blades on Panaman menestyneimpiä laulajia.
Ura

Blades on uudistanut salsamusiikkia modernisoimalla kappaleiden sovituksia korvaamalla perinteiset torvisektiot ja perkussiot syntetisaattoreilla ja rummuilla. Bladesin sanoitukset ilmentävät laajaa lukeneisuutta ja ovat poliittisesti kantaa ottavia. Ennen oman yhtyeensä perustamista Rubén Blades esiintyi muun muassa Ray Barretton ja Willie Colónin yhtyeissä. Vuonna 1982 perustettu Seis del Solar -yhtye (myöhemmin Sons del Solar) yhdistää musiikissaan latinalais-, rock- sekä reggae- ja muuta karibialaista musiikkia. Blades on levyttänyt sekä espanjaksi että englanniksi.
Blades on näytellyt muun muassa televisiosarjassa Gideon's Grossing ja minisarjassa The Josephine Baker Story (1991). Lisäksi hän on näytellyt useissa elokuvissa, kuten Mieletön keikka (1989), Autiomaan vangit (1996), Pahan oma (1997), Kaikki kauniit hevoset (2000), Kuvittelen kaiken, Argentiina (2003) ja Once Upon a Time in Mexico (2003). Vuonna 1998 Blades jakoi Marc Anthonyn kanssa pääosan Paul Simonin Broadway-musikaalissa The Capeman.
Bladesilla on juristin tutkinto Panaman ja Harvardin yliopistoista. Hän on toiminut kotimaansa politiikassa. Perustettuaan Panamaan uuden puolueen Movimiento Papa Egorón hän asettui ehdolle vuoden 1994 presidentinvaaleissa, joissa hän sai 17 prosenttia äänistä ja jäi kolmanneksi. Panaman presidentti Martín Torrijos nimitti Bladesin syyskuussa 2004 Panaman matkailuministeriksi.
Yksityiselämä

Bladesin isä on juuriltaan brittiläinen muusikko Rubén Blades Bosques, kuubalaissyntyinen äiti on pianisti ja näyttelijä Anoland Bellido de Luna. Blades avioitui vuonna 1986 näyttelijä Lisa Lebenzonin kanssa, mutta he ovat sittemmin eronneet.
Palkinnot

Imagen Award (2004)
ALMA Award (2001)
Palkinnot > Ehdokkuudet

Daytime Emmy (2004)
Emmy (1995, 1997)
Independent Sprit Award (1986)
Aiheesta muualla

Rubén Blades Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Korea  Alankomaat  Puola 
Taiteenala:  Emmy Awards  Grammy Awards  MusicBrainz 
Muut:  Europeana  IdRef
Liipolan tunneli

| Liipolan tunneli |
| --- | --- |
 Liipolan tunnelin itäpää rakennusvaiheessa vuonna 2020.
Alittaa:  Liipolan asuinalueen
Paikkakunta:  Lahti
Maa:  Suomi
Koordinaatit:  60°57′23.95″N, 025°41′9.15″E
Avattu:  2020
Pituus:  930 m
Ajokaistoja:  4
Ylläpitäjä:  Väylävirasto
Liipolan tunneli on Lahden eteläisen kehätien eli valtatien 12 maantietunneli, jolla on pituutta 930 metriä. Tunneli koostuu kahdesta rinnakkaisesta kallioon louhitusta tunnelista joilla eri ajosuuntien ajoradat on erotettu toisistaan. Tunnelit ovat merkitty kirjaintunnuksilla T (Tampereelle) ja K (Kouvolaan) ajosuunnan mukaisesti.
Liipolan tunnelin länsipuolella tieosuuden toisena tunnelina on Patomäen tunneli.
Lahden eteläisen kehätien rakentaminen aloitettiin vuonna 2017 ja tieosuus avattiin liikenteelle vuonna 2020. Uudella tielinjauksella korvattiin valtatien 12 vanha tielinjaus, joka kulki tiiviin ja ruuhkaisen kaupunkialueen läpi Hollolan ja Lahden alueella. Uudella tielinjalla tavoiteltiin liikenteen sujuvuutta ja turvallisuutta sekä mahdollistettiin uutta maankäyttöä sekä uuden että vanhan tielinjauksen lähialueilla.
Tunnelin operoinnista vastaa Fintrafficin Tampereen tieliikennekeskus.
Bulgarian ralli 2010

|  Bulgarian ralli 2010 |
| --- | --- |
 7. osakilpailu 13 osakilpailusta kaudella 2010. 
Ajankohta:  9.−11. heinäkuuta 2010
Pituus:  14 erikoiskoetta, 354,10 km


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Daniel Sordo  Marc Martí  (Citroën World Rally Team)
Kolmas:   Petter Solberg  Chris Patterson  (Petter Solberg)
Kimi Räikkönen sijoittui sijalle 11.
Bulgarian ralli 2010 (virallisesti 41. Rally Bulgaria) oli Rallin MM-sarjan kauden 2010 seitsemäs osakilpailu, joka ajettiin 9.−11. heinäkuuta. Kilpailussa oli 14 erikoiskoetta.
Kilpailu oli Citroënin ylivoimaa, kun Fordin menestys viikonlopun aikana kariutui väärään rengasvalintaan sekä erikoiskokeiden pohja-aikojen puuttumiseen. Kilpailun voitti Citroënin Sébastien Loeb. Citroën otti neloisvoiton kilpailussa, joka oli ensimmäinen neloisvoitto valmistajalle sitten Safari-rallin 1993.
Erikoiskoe 7 peruttiin, kun suuri joukko katsojia tukki maalialueen.
Erikoiskokeet

Kilpailussa oli 14 erikoiskoetta, joiden yhteispituus oli 354,10 kilometriä. Siirtymiä oli 715,46 kilometriä ja kokonaispituus oli 1069,56 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 9. heinäkuuta | 10:05 | SS 1 | Batak Lake | 31,77 km |
| 9. heinäkuuta | 11:38 | SS 2 | Belmeken Lake | 27,57 km |
| 9. heinäkuuta | 14:37 | SS 3 | Batak Lake | 31.77 km |
| 9. heinäkuuta | 16:10 | SS 4 | Belmeken Lake | 27,57 km |
| 10. heinäkuuta | 7:43 | SS 5 | Sestrimo | 27,46 km |
| 10. heinäkuuta | 9:36 | SS 6 | Peshtera | 18,13 km |
| 10. heinäkuuta | 10:54 | SS 7 | Lyubnitsa | 24,86 km |
| 10. heinäkuuta | 13:22 | SS 8 | Sestrimo | 27,46 km |
| 10. heinäkuuta | 15:15 | SS 9 | Peshtera | 18,13 km |
| 10. heinäkuuta | 16:33 | SS 10 | Lyubnitsa | 24,86 km |
| 11. heinäkuuta | 08:46 | SS 11 | Muhovo | 29,53 km |
| 11. heinäkuuta | 9:28 | SS 12 | Slavovitsa | 17,73 km |
| 11. heinäkuuta | 11:52 | SS 13 | Muhovo | 29,53 km |
| 11. heinäkuuta | 12:34 | SS 14 | Slavovitsa | 17,73 km |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3:02.39,2 |  | 25 |
| 2. |  Daniel Sordo |  Marc Martí | Citroën C4 WRC | 3:03.08,7 | +29,5 | 18 |
| 3. |  Petter Solberg |  Chris Patterson | Citroën C4 WRC | 3:03.15,5 | +36,3 | 15 |
| 4. |  Sébastien Ogier |  Julien Ingrassia | Citroën C4 WRC | 3:04.34,2 | +1.55,0 | 12 |
| 5. |  Mikko Hirvonen |  Jarmo Lehtinen | Ford Focus RS WRC 09 | 3:05.57,0 | +3.17,8 | 10 |
| 6. |  Jari-Matti Latvala |  Miikka Anttila | Ford Focus RS WRC 09 | 3:07.07,7 | +4.28,5 | 8 |
| 7. |  Per-Gunnar Andersson |  Jonas Andersson | Ford Focus RS WRC 08 | 3:08.04,4 | +5.25,2 | 6 |
| 8. |  Frigyes Turán |  Gábor Zsiros | Peugeot 307 WRC | 3:09.43,2 | +7.04,0 | 4 |
| 9. |  Matthew Wilson |  Scott Martin | Ford Focus RS WRC 08 | 3:12.07,8 | +9.28,6 | 2 |
| 10. |  Henning Solberg |  Ilka Minor | Ford Fiesta S2000 | 3:15.45,2 | +13.06,0 | 1 |
Lähde:
Muuta

Frigyes Turánin uran ensimmäiset pisteet.
Aiheesta muualla

Kuvia tai muita tiedostoja aiheesta Bulgarian ralli 2010 Wikimedia Commonsissa
Rally-Maps.com, erikoiskokeet kartalla (englanniksi)
Osakilpailut MM-rallikaudella 2010
Ruotsi
Meksiko
Jordania
Turkki
Uusi-Seelanti
Portugali
Bulgaria
Suomi
Saksa
Japani
Ranska
Katalonia
Wales
Büyükada

Punaiset saaret kartalla; Büyükada iso saari oikealla.
Büyükada (turk. Büyükada; kreik. Prinkipos, Πρίγκιπος) on pieni Turkille kuuluva saari, joka kuuluu yhdeksän saaren ryhmään Istanbulin kaupungin lähellä Marmaranmerellä. Lauttamatka mantereelta kestää 20 minuutista puoleentoista tuntiin lähtöpaikasta riippuen.
Büyükada on saarista suurin, 5,36 km². Muut  saaret saariryhmässä ovat Heybeliada (2,4 km²), Burgazada (1,5 km²), Kınalıada (1,3 km²), Sedef Adası (0,157 km²), Yassıada (0,05km²), Sivriada (0,05 km²), Kaşık Adası (0,006 km²), Tavşanadası (0,004 km²).
Saariryhmää kutsutaan Prinssisaariksi.  Se on viralliselta nimeltään Adalar; ryhmä tunnetaan myös nimellä Kızıl Adalar (Punaiset saaret).
Büyükada tunnetaan saarena jossa istanbulilaiset käyvät kesällä muun muassa lomalla. Neuvostoliittolainen poliitikko Lev Trotski asui saarella maanpaossa vuosina  1929–1933.
Lahokaviosammal

| Lahokaviosammal |
| --- | --- |

Uhanalaisuusluokitus
 Elinvoimainen  
Suomessa::  Erittäin uhanalainen
  
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Alakaari::  Bryophytina
Luokka::  Aitosammalet Bryopsida
Alaluokka::  Buxbaumiidae
Lahko::  Kaviosammalet Buxbaumiales
Heimo::  Kaviosammalet Buxbaumiaceae
Suku::  Kaviosammalet Buxbaumia
Laji::  viridis
Kaksiosainen nimi
 Buxbaumia viridis  (Moug. ex Lam. & DC.) Brid. ex Moug. & Nestl. 
Synonyymit
 Buxbaumia indusiata 
Katso myös
   Lahokaviosammal Wikispeciesissä   Lahokaviosammal Commonsissa 
Infobox OKNimi-testi OK: 
Lahokaviosammal (Buxbaumia viridis) on kaviosammalten heimoon ja kaviosammalten sukuun kuuluva sammal.
Ulkonäkö

Lahokaviosammalen tunnistaa hieman kaviota muistuttavista itiöpesäkkeistä. Sen itiöpesäkkeet ovat vihreät ja pesäkeperä on punainen, kun taas kalliokaviosammalella itiöpesäkkeet ovat ruskeita.
Levinneisyys

Lahokaviosammal kasvaa pohjoisella pallonpuoliskolla lauhkealla vyöhykkeellä. Sitä on tavattu Ahvenanmaalta ja Varsinais-Suomesta sekä Uudeltamaalta, ja nyttemmin myös ainakin Satakunnasta. Se on Suomessa erittäin uhanalainen.
Elinympäristö

Lahokaviosammal kasvaa lahopuulla.
British Academy Games Awards

British Academy Games Awards on BAFTAn palkinto, joka on jaettu vuodesta 2004 lähtien. Palkinto tunnetaan myös lyhyemmin BAFTA Games Awards.
Palkinto oli aiemmin osa BAFTA Interactive Entertainment Awards -palkintoa, joka jakaantui kahdeksi vuonna 2003.
Tapahtumat ja palkinnot > 2002/3

2002/3 tapahtuma järjestettiin helmikuussa 2004.
Action Game - Grand Theft Auto: Vice City
Adventure Game - The Legend of Zelda: The Wind Waker
Animation or Intro - Soulcalibur II (Jame Chung Edition)
Children's Game - EyeToy: Play
Design - Grand Theft Auto: Vice City
Game Boy Advance Game - Advance Wars 2: Black Hole Rising
Game on Any Platform - The Year's Best Game - Call of Duty
Gamecube - Metroid Prime
Mobile Game - Tony Hawk's Pro Skater
Multiplayer - Battlefield 1942
Original Music - Harry Potter and the Chamber of Secrets
PC - Grand Theft Auto: Vice City
PS2 - Grand Theft Auto: Vice City
Racing - Project Gotham Racing 2
Sound - Grand Theft Auto: Vice City
Sports - FIFA Football 2004
Strategy - Advance Wars 2: Black Hole Rising
Sunday Times Reader Award for Games - Football Manager 2005
Technical Achievement - EyeToy: Play
Xbox - Star Wars: Knights of the Old Republic
Special Award (Games) - Chris Deering
Tapahtumat ja palkinnot > 2003/4

2003/4 tapahtuma järjestettiin 1. maaliskuuta 2005.
Action Game - Half-Life 2
Animation - Half-Life 2
Art Direction - Half-Life 2
Audio Achievement - Call of Duty: Finest Hour
Best Game - Half-Life 2
Children's - Donkey Konga
Gamecube - Prince of Persia: Warrior Within
Handheld - Colin McRae Rally 2005
Mobile - BlueTooth BiPlanes
Online Multiplayer - Half-Life 2
Original Music - Hitman: Contracts
Originality - SingStar/Singstar Party
PC - Half-Life 2
PS2 - Burnout 3: Takedown
Racing - Burnout 3: Takedown
Sports - Pro Evolution Soccer 4
Sunday Times Reader Award for Games - Football Manager 2005
Technical Direction - Burnout 3: Takedown
Xbox - Halo 2
Special Award (Games) - Sam Houser & Leslie Benzies
Tapahtumat ja palkinnot > 2005/6

2005/6 tapahtuma järjestettiin 5. lokakuuta 2006.
Action and Adventure (Sponsored by PC World) - Shadow of the Colossus
Artistic Achievement - Shadow of the Colossus
Audio Achievement - Electroplankton
Casual and Social - Buzz!: The Big Quiz
Character - LocoRoco (LocoRoco)
Children's - LocoRoco
Game (Sponsored by PC World) - Tom Clancy's Ghost Recon Advanced Warfighter
Gameplay (Sponsored by Nokia N-Gage) - Lego Star Wars II: The Original Trilogy
Gamers' Award (Sponsored by Nokia N-Gage) - 24: The Mobile Game
Innovation - Dr. Kawashima's Brain Training: How Old Is Your Brain?
Multiplayer - Dungeons and Dragons Online: Stormreach
Original Score - Tomb Raider: Legend
Screenplay - Psychonauts
Simulation - The Movies
Soundtrack - Guitar Hero
Sports - Fight Night Round 3
Strategy - Rise and Fall: Civilizations at War
Technical Achievement (Sponsored by Skillset) - Tom Clancy's Ghost Recon Advanced Warfighter